ગર્લફ્રેન્ડ લગ્ન કરવા દબાણ કરતી હતી, બોયફ્રેન્ડે હત્યા કરી લાશ સૂટકેસમાં ભરી નાળામાં ફેંકી દીધી | Hyderabad Techie Kills Girlfriend Stuffs Body In Suitcase And Throw It In Drain - India News | I Am Gujarat
Gujarati News India ગર્લફ્રેન્ડ લગ્ન કરવા દબાણ કરતી હતી, બોયફ્રેન્ડે હત્યા કરી લાશ સૂટકેસમાં ભરી...
ગર્લફ્રેન્ડ લગ્ન કરવા દબાણ કરતી હતી, બોયફ્રેન્ડે હત્યા કરી લાશ સૂટકેસમાં ભરી નાળામાં ફેંકી દીધી
Published: Apr 15, 2019 12:18 pm IST
1/5બોયફ્રેન્ડે ક્રૂર રીતે કરી હત્યાઃ
હૈદરાબાદઃ હૈદરાબાદમાં 25 વર્ષની એક યુવતીનું ગળુ દબાવી તેની હત્યા કરાઈ, તેનું બોડી સૂટકેસમાં ભરીને શહેરના નાળામાં નાંખી દેવાતા ચકચાર મચી ગઈ હતી. તપાસ કરતા માલૂમ પડ્યું કે તેની હત્યા તેના બૉયફ્રેન્ડે જ કરી હતી. યુવતી સતત તેના બૉયફ્રેન્ડને લગ્ન માટે દબાણ કરતી હતી જેનાથી કંટાળીને યુવકે આવુ પગલું ભર્યું હતું. આરોપી સુનિલ કુમાર (25) સ્ટ્રક્ચરલ એન્જિનિયર છે અને શહેરની એક કંપનીમાં કામ કરે છે. યુવતી બી લાવણ્યા ટીસીએસ સીનર્જી પાર્કમાં સિસ્ટમ એન્જિનિયર હતી.
2/57 એપ્રિલથી ગુમ હતી યુવતીઃ
લાવણ્યા 7 એપ્રિલથી ગુમ હતી અને તેનો ફોન સ્વિચ ઑફ આવતો હતો. તેના પરિવારજનો પાસે તેના બૉયફ્રેન્ડની કોઈ ડિટેઈલ્સ નહતી. પોલીસે તેની કૉલ ડિટેલ્સ ચેક કરી સુનિલને ટ્રેક કર્યો હતો અને શનિવારે રાત્રે તેની ધરપકડ કરાઈ હતી. સીએમઆર કૉલેજ ઑફ એન્જિનિયરિંગમાં સાથે ભણતા ભણતા બંને પ્રેમમાં પડ્યા હતા. બંનેને નોકરી મળી ગઈ હતી અને લગ્ન પણ કરવાનો વિચાર હતો. સુનિલે લગ્નના પ્રશ્નો ટાળવાનું શરૂ કરતા બંનેના સંબંધોમાં ખટાશ આવી ગઈ હતી.
3/5મસ્કત લઈ જવાનું કહી…
ફેબ્રુઆરીમાં લાવણ્યાના પ્રેશરમાં આવીને તેણે તેના ફેમિલીને જૂઠ્ઠું કહ્યું કે લગ્ન માટે તૈયાર છે અને તેને મસ્કતમાં નોકરી મળી ગઈ છે. તેણે લાવણ્યાને પણ મસ્કત જોબ ઈન્ટરવ્યુ માટે મોકલવા જણાવ્યું. તપાસ કરનારા આર.સી પુરમ પોલીસ સ્ટેશનના ઈન્સપેક્ટર પી. રામચંદ્ર રાવે જણાવ્યું, “લાવણ્યાના પરિવારે તેને RGI એરપોર્ટ પર 4 એપ્રિલે ડ્રોપ કરી હતી. સુનિલે તેને જણાવ્યું કે ફ્લાઈટ કેન્સલ થઈ છે અને તેમણે એરપોર્ટ લોજમાં ચેકઈન કર્યું અને કહ્યું કે તેઓ બીજા દિવસની ફ્લાઈટમાં જતા રહેશે.”
4/5હત્યા કરી નાળામાં ફેંકી દીધી લાશઃ
એસીપીએ જણઆવ્યું, “લાવણ્યાએ ફરી લગ્નનો મુદ્દો કાઢ્યો અને લોજમાં બંને વચ્ચે ઉગ્ર દલીલ થઈ. સુનિલે તેનું ગળુ દબાવીને 5 એપ્રિલે તેનું બોડી સુટકેસમાં ભરી દીધું. રાત્રે તે બોડીને શહેરના સૂરારામ વિસ્તારમાં લઈ ગયો અને નાળામાં નાંખી દીધું.” એસીપીએ જણાવ્યું કે આ નાળુ સ્થાનિક સ્કૂલની સામે આવેલું છે. તેના પર રેમ્પ બનેલો છે એટલે કોઈનું ધ્યાન સૂટકેસ પર નહતું પડ્યું.
5/5પોલીસ ફરિયાદ કરી ત્યારે…
લાવણ્યાએ પોતાના સગાવહાલાઓને જણાવ્યું હતું કે તે સાત એપ્રિલે પાછી આવી જશે એટલે તેઓ તેની રાહ જોઈ રહ્યા હતા. સુનિલે લાવણ્યાના મોબાઈલથી તેની બહેનને એસએમએસ મોકલ્યો કે તે એરપોર્ટ આવી ગઈ છે. ત્યાર પછી તેણે લાવણ્યાનો ફોન સ્વિચ ઑફ કરી દીધો. લાવણ્યાનો પતો ન લાગતા પરિવારજનોએ પોલીસ ફરિયાદ કરતા સમગ્ર ઘટનાનો ખુલાસો થયો હત.